KOMMISSIONENS FORSLAG ÆNDRING

Ændring 1

Forslag til direktiv Betragtning 1

(1) I henhold til artikel 2, litra b), i traktaten skal der indføres ensartede sikkerhedsnormer til beskyttelse af befolkningens og arbejdstagernes sundhed. (1) I henhold til artikel 2, litra b), i Euratomtraktaten skal der indføres ensartede sikkerhedsnormer til beskyttelse af befolkningens og arbejdstagernes sundhed.

Ændring 2

Forslag til direktiv Betragtning 2

(2) Traktatens artikel 30 fastsætter, at der skal indføres grundlæggende normer til beskyttelse af befolkningens og arbejdstagernes sundhed mod de farer, som er forbundet med ioniserende stråling. (2) Euratomtraktatens artikel 30 fastsætter, at der skal indføres grundlæggende normer til beskyttelse af befolkningens og arbejdstagernes sundhed mod de farer, som er forbundet med ioniserende stråling.

Ændring 3

Forslag til direktiv Betragtning 3

(3) Ifølge traktatens artikel 37 skal medlemsstaterne forsyne Kommissionen med alle almindelige oplysninger vedrørende planer om deponering af radioaktivt spild. (3) Ifølge Euratomtraktatens artikel 37 skal medlemsstaterne forsyne Kommissionen med alle almindelige oplysninger vedrørende planer om deponering af radioaktivt spild.

Ændring 4

Forslag til direktiv Betragtning 3 a (ny)

(3a) Rådets direktiv 89/391/EØF af 12. juni 1989 (1) fastsætter iværksættelse af foranstaltninger til forbedring af arbejdstagernes sikkerhed og sundhed under arbejdet.

Ændring 5

Forslag til direktiv Betragtning 4

(4) Rådets direktiv 96/29/Euratom af 13. maj 1996 om grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (2), gælder alle praksisser, som indebærer risiko for ioniserende stråling, der kommer enten fra en kunstig strålekilde eller fra en naturlig strålekilde i de tilfælde, hvor naturligt forekommende radionukleider bearbejdes eller er blevet bearbejdet under hensyn til deres radioaktive, fissile eller fertile egenskaber. Det omfatter også tilladte frigivelser af materialer fra sådanne praksis. Det pågældende direktivs bestemmelser er blevet suppleret med mere specifik lovgivning. (4) Rådets direktiv 96/29/Euratom af 13. maj 1996 (3) fastlægger de grundlæggende sikkerhedsnormer. Direktivet gælder alle praksisser, som indebærer risiko for ioniserende stråling, der kommer enten fra en kunstig strålekilde eller fra en naturlig strålekilde i de tilfælde, hvor naturligt forekommende radionukleider bearbejdes eller er blevet bearbejdet under hensyn til deres radioaktive, fissile eller fertile egenskaber. Det omfatter også tilladte frigivelser af materialer fra sådanne praksis. Det pågældende direktivs bestemmelser er blevet suppleret med mere specifik lovgivning.

Ændring 131

Forslag til direktiv Betragtning 4 a (ny)

(4a) Eftersom hverken Euratomtraktaten eller TEUF giver Parlamentet beføjelser som medlovgiver på det nukleare område, er det afgørende, at der findes et nyt retsgrundlag for ethvert fremtidigt lovgivningstiltag på dette område.

Ændring 6

Forslag til direktiv Betragtning 15 a (ny)

(15a) De tre tidligere EU-kandidatlande Litauen, Slovakiet og Bulgarien drev gamle atomkraftværker af sovjetisk konstruktion, som ikke ud fra et økonomisk synspunkt kunne opgraderes, således at de kunne opfylde EU's sikkerhedsstandarder; disse værker blev derfor lukket og senere nedlagt.

Ændring 7

Forslag til direktiv Betragtning 15 b (ny)

(15b) Nedlukningen af atomkraftværker i de tre medlemsstater medførte en betydelig finansiel og økonomisk byrde, som de ikke kunne bære i fuld udstrækning, og Unionen ydede derfor finansielle ressourcer til disse medlemsstater, som skulle dække en del af de omkostninger, der var forbundet med nedlukningen og bortskaffelsesprojekterne og kompensere for de økonomiske konsekvenser.

Ændring 8

Forslag til direktiv Betragtning 18

(18) I 2006 opdaterede IAEA hele sit korpus af standarder og offentliggjorde de grundlæggende sikkerhedsprincipper, som Euratom, OECD/NEA og andre internationale organisationer sponsorerede i fællesskab. Som de fælles sponsorerende organisationer har fastslået, vil anvendelse af de grundlæggende sikkerhedsprincipper fremme anvendelsen af internationale sikkerhedsstandarder og sikre større overensstemmelse mellem de forskellige landes ordninger. Det er derfor ønskeligt, at alle landene tilslutter sig og slår til lyd for disse principper. Principperne vil være bindende for IAEA i forbindelse med dens arbejde og for landene i forbindelse med arbejde, som IAEA bistår med. Lande eller sponsorerende organisationer kan vedtage principper efter eget skøn for anvendelse på deres egne aktiviteter. (18) I 2006 opdaterede IAEA hele sit korpus af standarder og offentliggjorde de grundlæggende sikkerhedsprincipper, som Euratom, OECD/NEA og andre internationale organisationer udviklede i fællesskab. Som de fælles sponsorerende organisationer har fastslået, vil anvendelse af de grundlæggende sikkerhedsprincipper fremme anvendelsen af internationale sikkerhedsstandarder og sikre større overensstemmelse mellem de forskellige landes ordninger. Det er derfor ønskeligt, at alle landene tilslutter sig og slår til lyd for disse principper. Principperne vil være bindende for IAEA i forbindelse med dens arbejde og for landene i forbindelse med arbejde, som IAEA bistår med. Lande eller sponsorerende organisationer kan vedtage principper efter eget skøn for anvendelse på deres egne aktiviteter.

Ændring 9

Forslag til direktiv Betragtning 19 a (ny)

(19a) Århuskonventionen af 25. juni 1998 om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet giver offentligheden rettigheder og pålægger parterne og de offentlige myndigheder forpligtelser med hensyn til adgang til oplysninger og offentlig deltagelse og adgang til klage og domstolsprøvelse på miljøområdet, som omfatter håndtering af brugt nukleart brændsel og radioaktivt affald.

Ændring 10

Forslag til direktiv Betragtning 19 b (ny)

(19b) Den Internationale Arbejdsorganisation har vedtaget en konvention (4) og en henstilling (5) om strålebeskyttelse, der gælder for alle aktiviteter, hvor arbejdstagere udsættes for ioniserende stråling under arbejdet, og kræver egnede foranstaltninger til at sikre effektiv beskyttelse af arbejdstagerne i henhold til den aktuelle viden.

Ændring 11

Forslag til direktiv Betragtning 22 a (ny)

(22a) Europa-Parlamentet har også tilkendegivet, at alle nukleare foretagender i alle medlemsstater skal have tilstrækkelige finansielle ressourcer til rådighed til at dække alle omkostninger til nedlukning, herunder affaldshåndtering, for at kunne hævde forureneren betaler-princippet og undgå enhver form for statsstøtte, og har opfordret Kommissionen til at udarbejde præcise definitioner vedrørende brugen af finansielle ressourcer, der er øremærket til nedlukning i de enkelte medlemsstater, under hensyntagen til nedlukning samt håndtering, behandling og endelig deponering af det radioaktive affald, der opstår (6).

Ændring 12

Forslag til direktiv Betragtning 23

(23) Der er voksende anerkendelse i Unionen og på verdensplan af behovet for en ansvarlig udnyttelse af atomenergi , omfattende navnlig nuklear sikkerhed. I denne forbindelse skal spørgsmålet om håndtering af brugt nukleart brændsel og radioaktivt affald tages op for at garantere en sikker, optimal og bæredygtig anvendelse af atomenergi . (23) Der er voksende anerkendelse i Unionen og på verdensplan, navnlig efter den alvorlige nukleare ulykke i Japan , af behovet for at styrke bestemmelserne om nuklear sikkerhed. I denne forbindelse skal det alvorlige spørgsmål om håndtering af brugt nukleart brændsel og radioaktivt affald tages op for at garantere en sikker, optimal og bæredygtig deponering og/eller lagring .

Ændring 13

Forslag til direktiv Betragtning 23 a (ny)

(23a) Det er i denne forbindelse vigtigt at understrege, at en meget stor procentdel af materialerne af brugt nukleart brændsel kan genanvendes. Genbrug af nukleart brændsel er dermed et aspekt, der skal tages højde for i forbindelse med deponering af slutaffald.

Ændring 15

Forslag til direktiv Betragtning 25

(25) Driften af atomreaktorer frembringer også brugt nukleart brændsel. Den enkelte medlemsstat kan fastlægge sin brændselskredsløbspolitik og betragte brugt nukleart brændsel som en værdifuld ressource, der kan oparbejdes, eller beslutte at deponere det som affald. Uanset hvilken løsning der vælges, bør deponering af højradioaktivt affald, adskilt ved oparbejdning, eller brugt nukleart brændsel, der betragtes som affald, tages under overvejelse. (25) Driften af atomreaktorer frembringer også brugt nukleart brændsel. Den enkelte medlemsstat kan fastlægge sin brændselskredsløbspolitik og betragte brugt nukleart brændsel som en værdifuld ressource, der kan oparbejdes og genbruges , eller beslutte at deponere det som affald. Uanset hvilken løsning der vælges, bør deponering af højradioaktivt affald, adskilt ved oparbejdning, eller brugt nukleart brændsel, der betragtes som affald, tages under overvejelse.

Ændring 115

Forslag til direktiv Betragtning 25 a (ny)

(25a) Brugt nukleart brændsel, der opbevares i bassiner, udgør en yderligere potentiel kilde til radioaktivitet i miljøet, navnlig hvis kølebassinerne ikke længere er tildækket.

Ændring 132

Forslag til direktiv Betragtning 27

(27) Radioaktivt affald, herunder brugt nukleart brændsel, der betragtes som affald, kræver langvarig indeslutning og isolering fra mennesker og deres miljø. Dets særlige karakteristika (dvs. indholdet af radionukleider) kræver særlige foranstaltninger for at beskytte menneskers sundhed og miljøet mod de farer, der er forbundet med ioniserende stråling, herunder deponering i passende anlæg som slutpunktet for håndteringen heraf. Oplagring af radioaktivt affald, herunder langtidsopbevaring, er en foreløbig løsning, men ikke et alternativ til deponering. (27) Radioaktivt affald, herunder brugt nukleart brændsel, der betragtes som affald, kræver passende konditionering, langvarig indeslutning og isolering fra mennesker og deres miljø. Dets særlige karakteristika (dvs. indholdet af radionukleider) kræver særlige foranstaltninger for at beskytte menneskers sundhed og miljøet mod de farer, der er forbundet med ioniserende stråling, herunder deponering i passende anlæg som slutpunktet for håndteringen heraf med mulighed for efterfølgende udtagning baseret på princippet om reversibilitet. . Oplagring af radioaktivt affald, herunder langtidsopbevaring, er en foreløbig løsning.

Ændring 133

Forslag til direktiv Betragtning 27 a (ny)

(27a) Farerne ved deponering af radioaktivt affald er blevet mere indlysende efter Fukushimaulykken, og lignende ulykker vil kunne ske i eksisterende eller fremtidige nukleare anlæg beliggende i områder i EU og dets nabolande, hvor der er en høj risiko for jordskælv eller tsunamier, som f.eks. i Akkuyu i Tyrkiet. EU bør træffe enhver passende foranstaltning til at forhindre deponering af radioaktivt affald i sådanne områder.

Ændring 17

Forslag til direktiv Betragtning 28

(28) En national klassificeringsordning for radioaktivt affald bør støtte disse særlige foranstaltninger under fuld hensyntagen til de forskellige typer af og karakteristika ved radioaktivt affald. De nøjagtige kriterier, hvorefter affald henføres til en bestemt affaldsklasse, vil afhænge af den konkrete situation i landet i relation til affaldets art og de deponeringsmuligheder, der er til disposition eller under overvejelse. (28) En national klassificeringsordning for radioaktivt affald bør støtte disse særlige foranstaltninger under fuld hensyntagen til de forskellige typer af og karakteristika ved radioaktivt affald. De nøjagtige kriterier, hvorefter affald henføres til en bestemt affaldsklasse, vil afhænge af den konkrete situation i landet i relation til affaldets art og de deponeringsmuligheder, der er til disposition eller under overvejelse. For at lette kommunikationen og udvekslingen af information mellem medlemsstaterne og skabe gennemsigtighed bør det nationale program indeholde en detaljeret beskrivelse af klassificeringsordningen.

Ændring 18

Forslag til direktiv Betragtning 29

(29) Den typiske deponeringsmetode til kortlivet lav- og mellemradioaktivt affald er deponering nær overfladen. Efter 30 års forskning er det bredt anerkendt på teknisk plan, at dyb geologisk deponering er den mest sikre og mest velegnede løsning som slutpunktet for håndtering af højradioaktivt affald og brugt nukleart brændsel, der betragtes som affald. Udviklingen i retning af gennemførelse af deponering bør derfor videreføres. (29) Deponeringsmetoderne for kortlivet lav- og mellemradioaktivt affald rækker fra deponering nær overfladen ( i bygninger tæt ved eller nogle dusin meter under overfladen) til topmoderne deponeringskoncepter i geologiske formationer i 70-100 m dybde. Næsten alt lav- og mellemaktivt radioaktivt affald med lang levetid oplagres. Efter 30 års forskning er det videnskabeligt dokumenteret, at det er muligt at bruge dyb geologisk deponering, og at dette kunne være en sikker og økonomisk løsning som slutpunktet for håndtering af højradioaktivt affald. Aktiviteterne under "Implementing Geological Disposal of Radioactive Waste Technology Platform" (IGD-TP) kunne lette adgangen til ekspertise og teknologi på disse områder. Forskellige andre muligheder undersøges også, f.eks. kunstige oplagringsfaciliteter på eller tæt ved overfladen, deponering i tørre klippehuler eller deponering i dybe borehuller (3 000-5 000 meter under jorden), inklusive muligheden for reversibilitet og for at hente det brugte brændsel og radioaktive affald frem igen. Den videre forskning i disse muligheder bør derfor fortsættes.

Ændring 19

Forslag til direktiv Betragtning 29 a (ny)

(29a) I lyset af forskningen i bortskaffelse af radioaktivt affald via omdannelse eller andre former for reduktion af strålingsintensiteten og halveringstiden bør mere langsigtet deponering af radioaktivt affald i dybe geologiske formationer også overvejes med henblik på senere udtagning.

Ændring 20

Forslag til direktiv Betragtning 30

(30) Selv om hver enkelt medlemsstat har ansvaret for sin egen politik vedrørende håndtering af brugt nukleart brændsel og radioaktivt affald, bør denne politik respektere de relevante grundlæggende sikkerhedsprincipper fastsat af IAEA. De enkelte medlemsstater har en etisk forpligtelse til at undgå enhver urimelig byrde på fremtidige generationer med hensyn til eksisterende brugt nukleart brændsel og radioaktivt affald samt det affald, der forventes fra nedlæggelse af eksisterende nukleare anlæg. (30) Selv om hver enkelt medlemsstat har ansvaret for sin egen politik vedrørende håndtering af brugt nukleart brændsel og radioaktivt affald, bør denne politik ikke blot respektere de relevante grundlæggende sikkerhedsprincipper fastsat af IAEA, men også indføre de højeste sikkerhedsstandarder, som er på linje med de bedste praksisser på det lovgivningsmæssige og operationelle plan samt den bedste tilgængelige teknologi (BAT). De enkelte medlemsstater har en etisk forpligtelse til at undgå enhver urimelig byrde på fremtidige generationer med hensyn til gammelt og eksisterende brugt nukleart brændsel og radioaktivt affald samt det affald, der forventes fra nedlæggelse af eksisterende nukleare anlæg. Medlemsstaterne bør derfor fastlægge en nedlæggelsespolitik, der sikrer, at anlæggene demonteres på den sikreste måde så tidligt som muligt efter lukningen.

Ændring 21

Forslag til direktiv Betragtning 31

(31) Med henblik på en ansvarlig håndtering af brugt nukleart brændsel og radioaktivt affald skal hver enkelt medlemsstat fastlægge en national ramme, som sikrer politiske forpligtelser og en trinvis beslutningstagning via passende lovgivning, regulering og organisering med en klar fordeling af ansvaret. (31) Med henblik på en ansvarlig håndtering af brugt nukleart brændsel og radioaktivt affald skal hver enkelt medlemsstat fastlægge en national ramme, som garanterer politiske forpligtelser og en trinvis beslutningstagning i overensstemmelse med Århuskonventionen via passende lovgivning, regulering og organisering med en klar fordeling af ansvaret.

Ændring 22

Forslag til direktiv Betragtning 32 a (ny)

(32a) Medlemsstaterne sikrer, at der er tilstrækkelige midler til rådighed til håndtering og oplagring af brugt nukleart brændsel og radioaktivt affald.

Ændring 23

Forslag til direktiv Betragtning 32 b (ny)

(32b) Der er behov for yderligere midler til energiprojekter, herunder til muligheden for fremtidige nedlukningsprojekter og som en konsekvens heraf affaldshåndteringsprojekter.

Ændring 24

Forslag til direktiv Betragtning 33

(33) Der bør udarbejdes et nationalt program for at sikre gennemførelse i national ret af politiske beslutninger via klare bestemmelser for en rettidig gennemførelse af alle trin i håndteringen af brugt nukleart brændsel og radioaktivt affald fra frembringelse til deponering. Dette bør omfatte alle aktiviteter i tilknytning til manipulation, forbehandling, behandling, emballering, oplagring eller deponering af radioaktivt affald. Det nationale program kan bestå af et referencedokument eller en række dokumenter. (33) Der bør udarbejdes et nationalt program for at sikre gennemførelse i national ret af politiske beslutninger via klare bestemmelser for en rettidig gennemførelse af alle trin i håndteringen af brugt nukleart brændsel og radioaktivt affald fra frembringelse til deponering. Dette bør omfatte alle aktiviteter i tilknytning til manipulation, forbehandling, behandling, emballering, oplagring eller deponering af radioaktivt affald og brugt nukleart brændsel og bør overholde principperne i Århuskonventionen . Det nationale program kan bestå af et referencedokument eller en række dokumenter.

Ændring 25

Forslag til direktiv Betragtning 34 a (ny)

(34a) Arbejdstagerne på alle trin af håndteringen af brugt nukleart brændsel og radioaktivt affald skal beskyttes i henhold til lovgivningen om sundhed og sikkerhed, uanset deres funktion og status, og der skal i forbindelse med ethvert instrument til håndtering af brugt nukleart brændsel og radioaktivt affald tages hensyn til de langsigtede virkninger for arbejdstagernes sundhed og sikkerhed. EU-lovgivning og medlemsstaternes lovgivning om sundhed og sikkerhed på arbejdspladsen omfatter også arbejdstagere, der håndterer brugt nukleart brændsel og radioaktivt affald, og manglende overholdelse af sådan lovgivning skal udløse omgående og alvorlige sanktioner.

Ændring 26

Forslag til direktiv Betragtning 35

(35) Gennemsigtighed er vigtig i forbindelse med håndteringen af brugt nukleart brændsel og radioaktivt affald. Der bør skabes gennemsigtighed ved at kræve en effektiv oplysning af offentligheden og mulighed for alle de berørte aktører for at deltage i beslutningsprocesserne. (35) Gennemsigtighed er vigtig i forbindelse med håndteringen af brugt nukleart brændsel og radioaktivt affald, og det er afgørende, at befolkningen har tillid til de principper, som ligger til grund for sikker oplagring og for affaldsforvaltningsprogrammer. Der bør skabes gennemsigtighed ved at sikre en effektiv oplysning af offentligheden og mulighed for alle de berørte aktører, lokale og regionale myndigheder og offentligheden for at deltage i beslutningsprocesserne.

Ændring 27

Forslag til direktiv Betragtning 36

(36) Samarbejde mellem medlemsstaterne og på internationalt plan kan lette og fremskynde beslutningstagningen via adgang til ekspertise og teknologi. (36) Samarbejde mellem medlemsstaterne og på internationalt plan kan lette og fremskynde beslutningstagningen via adgang til ekspertise og teknologi af høj kvalitet samt til bedste praksis .

Ændring 28

Forslag til direktiv Betragtning 37

(37) Nogle medlemsstater mener, at deling af anlæg til håndtering af brugt nukleart brændsel og radioaktivt affald, herunder deponeringsanlæg, er en potentielt gavnlig løsning, når den er baseret på en aftale mellem de berørte medlemsstater . (37) Nogle medlemsstater mener, at deling af anlæg til håndtering af brugt nukleart brændsel og radioaktivt affald, herunder deponeringsanlæg, er en potentielt gavnlig, sikker og omkostningseffektiv løsning, når den er baseret på en aftale mellem de berørte lande . Det er i den forbindelse vigtigt ikke at hindre særlige arrangementer, navnlig allerede eksisterende aftaler om brugt nukleart brændsel fra forskningsreaktorer. Dette direktiv bør indeholde en korrekt definition af de betingelser, der skal være opfyldt, inden sådanne fælles projekter iværksættes.

Ændring 29

Forslag til direktiv Betragtning 39

(39) Den sikkerhedsmæssige risikoanalyse og den graduerede strategi bør danne grundlaget for beslutninger i tilknytning til udvikling, drift og lukning af et deponeringsanlæg og bør muliggøre identifikation af usikkerhedsområder, der bør være genstand for særlig opmærksomhed, for yderligere at forbedre forståelsen af de aspekter, der påvirker deponeringssystemets sikkerhed, herunder naturlige (geologiske) og kunstige beskyttelsesbarrierer og deres udvikling over tid. Den sikkerhedsmæssige risikoanalyse bør omfatte resultaterne af sikkerhedsvurderingen og oplysninger om robustheden og pålideligheden af sikkerhedsvurderingen og antagelserne heri. Den bør derfor indeholde en række argumenter og beviser til støtte for sikkerheden i forbindelse med et anlæg eller en aktivitet til håndtering af brugt nukleart brændsel og radioaktivt affald. (39) Den sikkerhedsmæssige risikoanalyse og den graduerede strategi bør danne grundlaget for beslutninger i tilknytning til udvikling, drift og lukning af et deponeringsanlæg og bør muliggøre identifikation af usikkerhedsområder, der bør være genstand for særlig opmærksomhed, for yderligere at forbedre forståelsen af de aspekter, der påvirker deponeringssystemets sikkerhed, herunder naturlige (geologiske) og kunstige beskyttelsesbarrierer og deres udvikling over tid. Den sikkerhedsmæssige risikoanalyse bør omfatte resultaterne af sikkerhedsvurderingen og oplysninger om robustheden og pålideligheden af sikkerhedsvurderingen og antagelserne heri. Dokumentationen for sikkerhed bør derfor være baseret på en række argumenter og beviser til støtte for sikkerheden i forbindelse med et anlæg eller en aktivitet til håndtering af brugt nukleart brændsel og radioaktivt affald.

Ændring 30

Forslag til direktiv Betragtning 40

(40) Det fastslås, at der bør tages hensyn til alle farerne i tilknytning til brugt nukleart brændsel og radioaktivt affald i den nationale ramme, men dette direktiv omfatter ikke ikkeradiologiske farer, som henhører under traktaten om Den Europæiske Unions funktionsmåde. (40) Det fastslås, at der bør tages hensyn til alle farerne i tilknytning til brugt nukleart brændsel og radioaktivt affald i den nationale ramme, men dette direktiv omfatter ikke ikkeradiologiske farer med ikkeradiologiske konsekvenser , som henhører under traktaten om Den Europæiske Unions funktionsmåde.

Ændring 31

Forslag til direktiv Betragtning 41

(41) Opretholdelse og yderligere udvikling af kompetencer og færdigheder inden for håndtering af brugt nukleart brændsel og radioaktivt affald som et vigtigt element i sikring af et højt sikkerhedsniveau bør baseres på en kombination af læring via driftserfaring, videnskabelig forskning og teknologisk udvikling og teknisk samarbejde mellem alle aktører. (41) Opretholdelse og yderligere udvikling af kompetencer og færdigheder inden for håndtering af brugt nukleart brændsel og radioaktivt affald som et vigtigt element i sikring af et højt niveau for beskyttelse af sundheden og miljøet, sikkerheden og gennemsigtigheden bør baseres på en kombination af læring via driftserfaring, videnskabelig forskning og teknologisk udvikling og teknisk samarbejde mellem alle aktører.

Ændring 32

Forslag til direktiv Betragtning 42 a (ny)

(42a) I den henseende kunne European Nuclear Safety Regulators Group (ENSREG) yde et værdifuldt bidrag til en ensartet gennemførelse af dette direktiv og derved lette høringer, udvekslingen af god praksis og samarbejdet mellem de nationale tilsynsmyndigheder.

Ændring 33

Forslag til direktiv Betragtning 42 b (ny)

(42b) Dette direktiv kunne blive et nyttigt instrument, der kan anvendes ved kontrol af, at projekter, der modtager EU-finansiering i form af finansiel eller teknisk Euratom-støtte til anlæg eller aktiviteter til håndtering af brugt nukleart brændsel og radioaktivt affald, omfatter de forholdsregler, der er nødvendige til at sikre, at brugt nukleart brændsel og radioaktivt affald håndteres korrekt.

Ændring 34

Forslag til direktiv Artikel 1 – stk. 2

2) Det sikrer, at medlemsstaterne indfører passende nationale ordninger for et højt sikkerhedsniveau i forbindelse med håndtering af brugt nukleart brændsel og radioaktivt affald for at beskytte arbejdstagerne og befolkningen mod de farer, som er forbundet med ioniserende stråling. 2) Det sikrer, at medlemsstaterne indfører passende nationale ordninger for det højest mulige sikkerhedsniveau i forbindelse med håndtering af brugt nukleart brændsel og radioaktivt affald for at beskytte arbejdstagerne, befolkningen og det naturlige miljø mod de farer, som er forbundet med ioniserende stråling.

Ændring 35

Forslag til direktiv Artikel 1 – stk. 3

3) Det opretholder og fremmer oplysning af offentligheden og dens deltagelse vedrørende håndtering af brugt nukleart brændsel og radioaktivt affald. 3) Det sikrer, at der gives den nødvendige oplysning af offentligheden og deltagelse i forbindelse med håndtering af brugt nukleart brændsel og radioaktivt affald.

Ændring 36

Forslag til direktiv Artikel 1 – stk. 4 a (nyt)

4a) Dette direktiv fastsætter mindstestandarder for medlemsstaterne, selvom medlemsstaterne frit kan indføre højere standarder for forvaltningen af brugt nukleart brændsel og radioaktivt affald.

Ændring 37

Forslag til direktiv Artikel 2 – stk. 1 – indledning

1) Dette direktiv finder anvendelse på: 1) Med forbehold af direktiv 2009/71/Euratom finder dette direktiv anvendelse på:

Ændring 38

Forslag til direktiv Artikel 2 – stk. 1 – litra a

a) alle faser af håndteringen af brugt nukleart brændsel, når det brugte brændsel stammer fra driften af civile atomreaktorer eller håndteres i civile aktiviteter a) alle faser af håndteringen af brugt nukleart brændsel, når det brugte brændsel stammer fra driften af civile atomreaktorer eller håndteres i civile aktiviteter på Unionens område , herunder brugt brændsel fra militære forsvarsprogrammer, hvis og når dette permanent overføres til og håndteres inden for rent civile aktiviteter

Ændring 39

Forslag til direktiv Artikel 2 – stk. 1 – litra b

b) alle faser af håndteringen af radioaktivt affald fra frembringelse til deponering, når det radioaktive affald stammer fra civile aktiviteter eller håndteres i civile aktiviteter. b) alle faser af håndteringen af radioaktivt affald fra frembringelse til og inklusive deponering, når det radioaktive affald stammer fra civile aktiviteter eller håndteres i civile aktiviteter på Unionens område .

Ændring 40

Forslag til direktiv Artikel 3 – nr. -1 (nyt)

-1) "godkendte frigivelser": planlagte og kontrollerede frigivelser af gasformigt eller flydende radioaktivt materiale til miljøet fra regulerede nukleare anlæg eller aktiviteter ved normal drift inden for de grænseværdier, der er godkendt af den kompetente tilsynsmyndighed og i overensstemmelse med principperne og grænseværdierne i direktiv 96/29/Euratom

Ændring 41

Forslag til direktiv Artikel 3 – nr. 3

3) "deponering": anbringelse af brugt nukleart brændsel eller radioaktivt affald på et dertil godkendt anlæg uden tanke på senere udtagning 3) "deponering": potentielt endelig anbringelse af brugt nukleart brændsel eller radioaktivt affald på et dertil godkendt anlæg under skyldig hensyntagen til reversibilitetsprincippet

Ændring 42 + 134

Forslag til direktiv Artikel 3 – nr. 6

6) "radioaktivt affald": luftformigt, flydende eller fast radioaktivt materiale, som medlemsstaten eller en fysisk eller juridisk person, hvis afgørelse accepteres af medlemsstaten, ikke finder yderligere anvendelse for, og som i sin egenskab af radioaktivt affald kontrolleres af en kompetent tilsynsmyndighed efter medlemsstatens love og bestemmelser; 6) "radioaktivt affald": luftformigt, flydende eller fast radioaktivt materiale og herunder brugt nukleart brændsel og radioaktivt materiale fra oparbejdningen , der er reduceret til så lille et volumen, som det er teknologisk muligt at frembringe, som medlemsstaten eller en fysisk eller juridisk person, hvis afgørelse accepteres af medlemsstaten, ikke påtænker eller har planer om yderligere anvendelse for, under hensyntagen til fremtidige udviklinger og teknologiske fremskridt , og som i sin egenskab af radioaktivt affald kontrolleres af en kompetent tilsynsmyndighed efter medlemsstatens love og bestemmelser

Ændring 43

Forslag til direktiv Artikel 3 – nr. 9 a (nyt)

9a) "placering": et geografisk område, der indeholder et godkendt anlæg, herunder en deponeringsfacilitet eller en godkendt aktivitet for brugt brændsel eller radioaktivt affald

Ændring 44

Forslag til direktiv Artikel 3 – nr. 9 b (nyt)

9b) "sikkerhedsvurdering": den systematiske proces, der gennemføres i forbindelse med udformningen for at sikre, at den foreslåede udformning opfylder alle relevante sikkerhedskrav, og omfatter, men er ikke begrænset til, den formelle sikkerhedsanalyse

Ændring 45

Forslag til direktiv Artikel 3 – nr. 9 c (nyt)

9c) "sikkerhedsmæssig risikoanalyse": en række argumenter og beviser til støtte for sikkerheden i forbindelse med et anlæg eller en aktivitet, der omfatter resultaterne af en sikkerhedsvurdering og en erklæring, hvori man udtrykker tillid til disse resultater. For et deponeringsanlæg kan den sikkerhedsmæssige risikoanalyse vedrøreen bestemt fase i anlæggelsen. I sådanne tilfælde bør man i den sikkerhedsmæssige risikoanalyse erkende, at der findes områder med usikkerhed eller uløste spørgsmål, og den bør indeholde en vejledning til brug for arbejdet med at løse disse spørgsmål i efterfølgende udviklingsstadier

Ændring 46

Forslag til direktiv Artikel 3 – nr. 13

13) "oplagring": opbevaring af brugt nukleart brændsel eller radioaktivt affald på et dertil godkendt anlæg med henblik på senere udtagning . 13) "oplagring": midlertidig opbevaring af brugt nukleart brændsel eller radioaktivt affald på et dertil godkendt anlæg frem til senere udtagning

Ændring 48

Forslag til direktiv Artikel 4 – stk. 1

1) Medlemsstaterne udformer og opretholder nationale politikker vedrørende håndtering af brugt nukleart brændsel og radioaktivt affald. De har i sidste ende ansvaret for håndteringen af deres brugte brændsel og radioaktive affald. 1) Medlemsstaterne udformer og opretholder nationale politikker vedrørende håndtering af brugt nukleart brændsel og radioaktivt affald. De enkelte medlemsstater har i sidste ende ansvaret for håndteringen af det brugte brændsel og radioaktive affald, der genereres i landet .

Ændring 49

Forslag til direktiv Artikel 4 – stk. 1 a (nyt)

1a) Medlemsstaterne sikrer, at de nationale politikker vedrørende håndtering af brugt nukleart brændsel og radioaktivt affald gennemføres via en velbegrundet og dokumenteret trinvis beslutningsproces, der tager hensyn til sikkerheden på lang sigt.

Ændring 50

Forslag til direktiv Artikel 4 – stk. 2 – indledning

2) Medlemsstaterne sørger for, 2) Medlemsstaterne sørger for, at de nationale politikker er baseret på følgende principper :

Ændring 51

Forslag til direktiv Artikel 4 – stk. 2 – litra a

a) at frembringelsen af radioaktivt affald holdes på det praktisk gennemførlige minimum med hensyn til både aktivitet og volumen ved hjælp af passende udformningsforanstaltninger og af drifts- og afviklingspraksis, herunder genvinding og genbrug af traditionelle materialer a) at frembringelsen af radioaktivt affald holdes på det praktisk gennemførlige minimum under overholdelse af ALARA-princippet ”så lavt som det med rimelighed kan lade sig gøre” med hensyn til både aktivitet og volumen ved hjælp af passende udformningsforanstaltninger og af drifts- og afviklingspraksis, herunder oparbejdning og genbrug af konventionelle materialer

Ændring 121

Forslag til direktiv Artikel 4 – stk. 2 – litra d

d) at brugt nukleart brændsel og radioaktivt affald håndteres sikkert, herunder på lang sigt . d) at brugt nukleart brændsel og radioaktivt affald håndteres sikkert, så længe det er farligt for mennesker og miljøet .

Ændring 122

Forslag til direktiv Artikel 4 – stk. 2 – litra d a (nyt)

da) at det undgås, at arbejdstagere, befolkning og miljø udsættes for stråling fra brugt nukleart brændsel og radioaktivt affald.

Ændring 54

Forslag til direktiv Artikel 4 – stk. 2 – litra d b (nyt)

db) at der træffes foranstaltninger til at dække fremtidige sundheds- og miljørisici for udsatte arbejdstagere og befolkningen

Ændring 55

Forslag til direktiv Artikel 4 – stk. 2 – litra d c (nyt)

dc) at udgifterne til håndtering af radioaktivt affald, herunder brugt nukleart brændsel, afholdes af dem, som har genereret affaldet

Ændring 56

Forslag til direktiv Artikel 4 – stk. 2 – litra d d (nyt)

dd) at de finansielle reserver til bortskaffelse, som producenterne af affaldet skal stille til rådighed med henblik på at dække udgifterne til håndtering af brugt nukleart brændstof og radioaktivt affald, forvaltes af en statsstyret fond for at sikre, at de er til rådighed i forbindelse med en permanent sikker bortskaffelse

Ændring 57

Forslag til direktiv Artikel 4 – stk. 2 – litra d e (nyt)

de) at de kompetente nationale organer inddrages i tilsynet med, at der er tilstrækkelige økonomiske ressourcer

Ændring 58

Forslag til direktiv Artikel 4 – stk. 2 – litra d f (nyt)

df) at de nationale parlamenter inddrages i tilsynet med, at der er tilstrækkelige økonomiske ressourcer.

Ændring 135

Forslag til direktiv Artikel 4 – stk. 2 a (nyt)

2a) Eftersom bassiner til brugt brændsel indebærer store risici, især når de ikke er overdækkede, skal alt brugt brændsel så hurtigt som muligt flyttes fra bassiner til tøroplagringsanlæg. Som led i denne proces skal de ældste bassiner med brugt brændsel prioriteres højest.

Ændring 61

Forslag til direktiv Artikel 4 – stk. 3 – afsnit 1 b (nyt)

Alle sådanne aftaler skal meddeles Kommissionen.

Ændring 62

Forslag til direktiv Artikel 4 – stk. 3 a (nyt)

3a) Medlemsstaterne kan på frivillig basis træffe beslutning om i samarbejde med andre medlemsstater at oprette et fælles eller regionalt deponeringsanlæg med henblik på at udnytte en bestemt lokalitets gunstige geologiske eller tekniske fordele og at dele den finansielle byrde i forbindelse med det fælles projekt.

Ændring 63

Forslag til direktiv Artikel 4 – stk. 3 b (nyt)

3b) Forud for iværksættelsen af et sådant projekt gennem en mellemstatslig aftale skal de berørte medlemsstater sikre, at initiativet som minimum opfylder følgende nødvendige krav: a) befolkningens accept og opbakning i alle de berørte medlemsstater skal løbende plejes i alle faser af projektets udvikling og oplagringsanlæggets levetid ved at sikre, at befolkningen har adgang til information og kan deltage i høringsprocessen b) samarbejde mellem og tilsyn udført af de kompetente tilsynsmyndigheder og nationale sikkerhedsmyndigheder skal sikres, og den sikkerhedsmæssige risikoanalyse og de underbyggende sikkerhedsvurderinger skal udføres i alle de berørte medlemsstater i forberedelses-, udformnings- og gennemførelsesfaserne for anlægget c) der skal opnås enighed om ansvarsmæssige spørgsmål og en klar ansvarsfordeling med de enkelte medlemsstater, der har det endelige ansvar for deres eget radioaktive affald d) der skal indgås finansieringsaftaler, der garanterer, at de økonomiske midler til deponeringsanlægget er sikret gennem hele dets levetid og i perioden efter lukningen, og at der er tilstrækkelige menneskelige ressourcer til at sikre et tilstrækkeligt antal korrekt uddannede medarbejdere e) de berørte medlemsstaters nationale programmer skal indeholde en forudgående beskrivelse af den juridiske ramme, den organisatoriske struktur og de tekniske ordninger, som dokumenterer, at det planlagte deponeringsanlæg inden for en klart defineret tidsfrist er i overensstemmelse med de bestemmelser, der er fastlagt i dette direktiv.

Ændring 136

Forslag til direktiv Artikel 4 – stk. 3 c (nyt)

3c) Radioaktivt affald må under ingen omstændigheder eksporteres til ikke-EU-lande. Forsendelse af brugt affald til lande uden for EU kan tillades på den betingelse, at det reimporteres til EU efter genvinding.

Ændring 124

Forslag til direktiv Artikel 4 – stk. 3 d (nyt)

3d) Alle anlæg til nukleart affald i seismiske regioner eller kystområder, der er særligt sårbare over for stigende vandstand i havene eller over for tsunamier, forbydes.

Ændring 64

Forslag til direktiv Artikel 5 – stk. 1 – litra a

a) et nationalt program for gennemførelsen af politikken for håndtering af brugt nukleart brændsel og radioaktivt affald a) et nationalt program , der overholder nærhedsprincippet, for gennemførelsen af politikken for håndtering af brugt nukleart brændsel og radioaktivt affald , som sikrer, at alle producenter af radioaktivt affald, har adgang til sikker deponering af radioaktivt affald på samme vilkår

Ændring 65

Forslag til direktiv Artikel 5 – stk. 1 – litra b a (nyt)

ba) nationale krav til arbejdstagernes sundhed og sikkerhed samt uddannelse

Ændring 66

Forslag til direktiv Artikel 5 – stk. 1 – litra c

c) en tilladelsesordning for aktiviteter og anlæg i tilknytning til håndtering af brugt nukleart brændsel og radioaktivt affald, herunder forbud mod at drive et anlæg til håndtering af brugt nukleart brændsel eller radioaktivt affald uden en tilladelse c) en tilladelsesordning for aktiviteter og anlæg i tilknytning til håndtering af brugt nukleart brændsel og radioaktivt affald, herunder forbud mod at drive et anlæg til håndtering af brugt nukleart brændsel eller radioaktivt affald uden en tilladelse, og som sikrer, at alt radioaktivt affald, uanset hvem der har produceret det, bortskaffes på ikke- diskriminerende basis

Ændring 67

Forslag til direktiv Artikel 5 – stk. 1 – litra d

d) en ordning for fyldestgørende institutionel kontrol, lovpligtig inspektion, dokumentation og rapportering d) en ordning for fyldestgørende institutionel kontrol, lovpligtig inspektion, dokumentation og rapportering , samt den nødvendige uddannelse for de involverede arbejdstagere i hele processen med henblik på at sikre og opretholde deres sikkerhed og sundhed på arbejdspladsen

Ændring 68

Forslag til direktiv Artikel 5 – stk. 1 – litra e a (nyt)

ea) foranstaltninger, som sikrer tilstrækkelige finansielle ressourcer på lang sigt til aktiviteter og faciliteter i forbindelse med forvaltning af brugt nukleart brændsel og radioaktivt affald

Ændring 69

Forslag til direktiv Artikel 5 – stk. 1 – litra f a (nyt)

fa) foranstaltninger, som sikrer, at den nødvendige finansiering til håndteringen af brugt nukleart brændsel og radioaktivt affald og til anbringelsesformål fastlægges af den kompetente tilsynsmyndighed på grundlag af en gennemsigtig proces, som regelmæssigt gennemgås, og hvor alle berørte aktører høres regelmæssigt

Ændring 70

Forslag til direktiv Artikel 5 – stk. 1 – litra f b (nyt)

fb) en beregning af alle udgifterne til håndtering af brugt nukleart brændsel og radioaktivt affald. De oplysninger, der gives i den forbindelse, skal blandt andet anføre de institutioner, der bærer disse udgifter.

Ændring 71

Forslag til direktiv Artikel 5 – stk. 2

2) Medlemsstaterne sikrer, at de nationale rammebestemmelser opretholdes og forbedres efter behov under hensyn til driftserfaring, indvundne erfaringer fra sikkerhedsmæssige risikoanalyser som nævnt i artikel 8 , udviklingen af teknologi og resultaterne af forskning. 2) Medlemsstaterne sikrer, at de nationale rammebestemmelser opretholdes og forbedres efter behov under hensyn til driftserfaring, indvundne erfaringer fra sikkerhedsmæssige risikoanalyser som nævnt i artikel 3, nr. 9c , den bedste tilgængelige teknologi (BAT) , sundheds- og sikkerhedsstandarder og resultaterne af forskning.

Ændring 72

Forslag til direktiv Artikel 6 – stk. 1 a (nyt)

1a) Medlemsstaterne sikrer, at deres tilsynsmyndigheder er underlagt demokratisk kontrol.

Ændring 73

Forslag til direktiv Artikel 6 – stk. 3 a (nyt)

3a) Den kompetente tilsynsmyndighed skal have beføjelser og ressourcer til regelmæssigt at foretage vurderinger, undersøgelser, kontrol og om nødvendigt gennemføre håndhævelsesforanstaltninger i forbindelse med nuklear sikkerhed på anlægget, også i nedlukningsprocessen. Disse vurderinger skal omfatte arbejdstagernes, herunder eventuelle underleverandørers, sundhed og sikkerhed samt antallet af ansatte og uddannelse.

Ændring 137

Forslag til direktiv Artikel 6 – stk. 3 b (nyt)

3b) Den kompetente tilsynsmyndighed har beføjelse til at beordre bestemte aktiviteter indstillet, hvis vurderingerne har vist, at de ikke er sikre. Såvel disse som alle andre vurderinger fra den kompetente tilsynsmyndigheds side skal offentliggøres.

Ændring 74

Forslag til direktiv Artikel 7 – stk. 1

1) Medlemsstaterne sikrer, at tilladelsesindehaveren har det primære ansvar for sikkerheden i tilknytning til håndtering af brugt nukleart brændsel og radioaktivt affald. Dette ansvar kan ikke overdrages. 1) Medlemsstaterne sikrer, at det primære ansvar for sikkerheden i tilknytning til håndtering af brugt nukleart brændsel og radioaktivt affald påhviler tilladelsesindehaverne, som har fået overdraget det generelle ansvar for brugt nukleart brændsel og radioaktivt affald af den kompetente myndighed i den berørte medlemsstat .

Ændring 130

Forslag til direktiv Artikel 7 – stk. 1 a (nyt)

1a) Medlemsstaterne sikrer, at der udarbejdes en sikkerhedsmæssig risikoanalyse og en underliggende sikkerhedsvurdering som led i ansøgningen om tilladelse til at udføre aktiviteter vedrørende håndtering af radioaktivt affald eller at drive et deponeringsanlæg på EU’s område, og at disse ajourføres efter behov i den periode, hvor aktiviteten eller faciliteten består. Den sikkerhedsmæssige risikoanalyse og den underbyggende sikkerhedsvurdering skal omfatte placering, design, opførelse, drift eller lukning af bassiner til brugt brændsel, oplagrings- og deponeringsanlæg og den langsigtede sikkerhed efter lukningen af anlægget, herunder hvorledes denne håndteres med passive midler, og skal beskrive alle aspekter af betydning for sikkerheden på stedet, anlæggets udformning, kølebassiner til midlertidig opbevaring, (inklusive en regelmæssig rapportering om den mængde af brugt nukleart brændsel, de indeholder), nedlæggelsen af anlægget eller dele heraf, og kontrolforanstaltningerne under driften og tilsynet. Den sikkerhedsmæssige analyse og den underbyggende sikkerhedsvurdering skal omfatte en vurdering af de sundheds- og sikkerhedsmæssige risici for arbejdstagere, herunder arbejdstagere ansat af underleverandører, samt en vurdering af de krav til medarbejdernes kvalifikationer og antal, som til enhver tid skal være opfyldt for at garantere en sikker drift af anlægget, så der kan gribes ind i tilfælde af en ulykke. Den sikkerhedsmæssige risikoanalyse og den underbyggende sikkerhedsvurdering skal demonstrere det sikkerhedsniveau, som er etableret, og give de kompetente tilsynsmyndigheder og andre berørte parter forvisning om, at sikkerhedskravene vil blive opfyldt. Den sikkerhedsmæssige risikoanalyse og den underbyggende sikkerhedsvurdering sendes til godkendelse hos den kompetente tilsynsmyndighed.

Ændring 76

Forslag til direktiv Artikel 7 – stk. 1 b (nyt)

1b) Medlemsstaterne sikrer, at tilladelsesindehaverne aflægger rapport til den ansvarlige tilsynsmyndighed og til andre relevante ansvarlige organisationer og at de giver befolkningen adgang til oplysninger om deres aktiviteter eller anlæg.

Ændring 77

Forslag til direktiv Artikel 7 – stk. 2

2) Medlemsstaterne sikrer, at de nationale rammebestemmelser kræver, at tilladelsesindehaverne under tilsyn fra den kompetente tilsynsmyndighed regelmæssigt vurderer, verificerer og løbende forbedrer deres aktiviteters og anlægs sikkerhed på en systematisk og kontrollerbar måde, så vidt det med rimelighed kan lade sig gøre. 2) Medlemsstaterne sikrer, at de nationale rammebestemmelser kræver, at tilladelsesindehaverne under tilsyn fra den kompetente tilsynsmyndighed regelmæssigt vurderer, verificerer og løbende forbedrer deres aktiviteters sikkerhed – herunder arbejdstagernes og underentreprenørernes sundhed og sikkerhed og deres anlægs sikkerhed – på en systematisk og kontrollerbar måde, i overensstemmelse med den bedste tilgængelige teknologi (BAT) . Tilladelsesindehaveren aflægger rapport til den kompetente tilsynsmyndighed og andre relevante, kompetente organisationer, repræsentanter for disses arbejdstagere, underleverandører og befolkningen om resultaterne af sine vurderinger.

Ændring 78

Forslag til direktiv Artikel 7 – stk. 3

3) De i stk. 2 omhandlede vurderinger skal omfatte verifikation af, at der findes foranstaltninger til forebyggelse af ulykker og afbødning af følgerne af ulykker, herunder verifikation af de fysiske barrierer og tilladelsesindehaverens administrative beskyttelsesprocedurer, der skal slå fejl, før arbejdstagerne og befolkningen bliver signifikant berørt af ioniserende stråling. 3) De i stk. 2 omhandlede aktioner skal som en del af anmodningen om tilladelse kræve formel forelæggelse for den kompetente tilsynsmyndighed, der indeholder den påkrævede bekræftelse af aktivitetens sikkerhed og skal omfatte verifikation af, at der findes foranstaltninger til forebyggelse af ulykker og fysiske angreb og afbødning af følgerne af ulykker og fysiske angreb , herunder verifikation af de fysiske barrierer og tilladelsesindehaverens administrative beskyttelsesprocedurer, der skal slå fejl, før arbejdstagerne, befolkningen og det naturlige miljø bliver signifikant berørt af ioniserende stråling.

Ændring 79

Forslag til direktiv Artikel 7 – stk. 4

4) Medlemsstaterne sikrer, at de nationale rammebestemmelser kræver, at tilladelsesindehavere opstiller og indfører håndteringssystemer, som på passende måde prioriterer sikkerhed og regelmæssigt verificeres af den kompetente tilsynsmyndighed. 4) Medlemsstaterne sikrer, at de nationale rammebestemmelser kræver, at tilladelsesindehavere opstiller og indfører håndteringssystemer, som giver højeste prioritet til sikkerhed og regelmæssigt verificeres af den kompetente tilsynsmyndighed og repræsentanter for arbejdstagerne med særligt ansvar for arbejdstagernes sikkerhed og sundhed .

Ændring 80

Forslag til direktiv Artikel 7 – stk. 5

5) Medlemsstaterne sikrer, at de nationale rammebestemmelser kræver, at tilladelsesindehavere sørger for og opretholder passende økonomiske og menneskelige ressourcer til at opfylde deres forpligtelser med hensyn til sikkerhed i tilknytning til håndtering af brugt nukleart brændsel og radioaktivt affald, jf. stk. 1-4. 5) Medlemsstaterne sikrer, at de nationale rammebestemmelser kræver, at tilladelsesindehavere , herunder på lang sigt sørger for og opretholder passende økonomiske og menneskelige ressourcer til at opfylde deres forpligtelser med hensyn til sikkerhed i tilknytning til håndtering af brugt nukleart brændsel og radioaktivt affald, jf. stk. 1-4.

Ændring 81

Forslag til direktiv Artikel 7 – stk. 5 a (nyt)

5a) Medlemsstaterne sikrer, at tilladelsesindehaverne så hurtigt som muligt informerer de grænseoverskridende regionale og lokale myndigheder om deres planer om at etablere et affaldshåndteringsanlæg, hvis dette anlæg ligger inden for en sådan en afstand fra den nationale grænse, at byggeriet, driften, afviklingen af anlægget, ulykker eller andre begivenheder i tilknytning til anlægget kan forventes at have grænseoverskridende konsekvenser.

Ændring 146

Forslag til direktiv Artikel 7 a (ny)

Artikel 7a Mærkning og dokumentation Medlemsstaterne sikrer, at tilladelsesindehavernes mærkning af containere og dokumentation for deponeringen af brugt nukleart brændsel og radioaktivt affald er vejrbestandig. Dokumentationen skal omfatte såvel den kemiske som den toksikologiske og strålingsmæssige sammensætning af indholdet samt angive, om det er fast, flydende eller luftformigt.

Ændring 82

Forslag til direktiv Artikel 8

Artikel 8 Sikkerhedsmæssig risikoanalyse 1) En sikkerhedsmæssig risikoanalyse og en underbyggende sikkerhedsvurdering udarbejdes som en del af ansøgningen om tilladelse til et anlæg eller en aktivitet. De opdateres efter behov, efterhånden som anlægget eller aktiviteten udvikler sig. Den sikkerhedsmæssige risikoanalyses og sikkerhedsvurderingens omfang og detaljeringsgrad skal stå i forhold til operationernes kompleksitet og størrelsen af de farer, der er forbundet med anlægget eller aktiviteten. 2) Den sikkerhedsmæssige risikoanalyse og den underbyggende sikkerhedsvurdering skal omfatte placering, design, opførelse, ibrugtagning, drift eller afvikling af et anlæg; den sikkerhedsmæssige risikoanalyse skal angive, hvilke standarder der er anvendt ved denne vurdering. Den langsigtede sikkerhed efter lukning skal behandles, navnlig hvordan den i videst muligt omfang sikres med passive midler. 3) Den sikkerhedsmæssige risikoanalyse for et anlæg skal redegøre for alle de sikkerhedsrelevante aspekter af placeringen, design af anlægget, kontrolforanstaltningerne under driften og tilsynet. I den sikkerhedsmæssige risikoanalyse og den underbyggende sikkerhedsvurdering redegøres for sikkerhedsniveauet, ligesom de kompetente tilsynsmyndigheder og andre berørte parter forsikres om, at sikkerhedskravene vil blive opfyldt. 4) Den sikkerhedsmæssige risikoanalyse og den underbyggende sikkerhedsvurdering sendes til godkendelse hos den kompetente tilsynsmyndighed. udgår

Ændring 83

Forslag til direktiv Artikel 8 a (ny)

Artikel 8a Registrering og sporing, navnlig i relation til arbejdstagernes sundhed og sikkerhed 1) Medlemsstaterne indfører et registrerings- og sporingssystem inden for forvaltning af brugt brændsel og radioaktivt affald. 2) Medlemsstaterne sikrer, at registrerings- og sporingssystemet kan bestemme det brugte nukleare brændsels og radioaktive affalds placering og tilstand under produktion, anvendelse, transport, opbevaring og deponering. 3) Medlemsstaterne sikrer, at oplysninger om arbejdstagere, som har været eksponeret for brugt nukleart brændsel eller radioaktivt affald under deres arbejde, bliver opbevaret enten af tilladelsesindehaveren eller af et statsligt organ for at sikre opfølgning på arbejdsrelaterede sygdomme på lang sigt.

Ændring 84

Forslag til direktiv Artikel 8 b (ny)

Artikel 8b Procedurer og sanktioner Medlemsstaterne sikrer i overensstemmelse med almindelige principper, at der i tilfælde af overtrædelse af pligterne i dette direktiv anvendes administrative eller retslige procedurer samt sanktioner, der er effektive, har afskrækkende virkning og står i et rimeligt forhold til lovovertrædelsens alvor.

Ændring 85

Forslag til direktiv Artikel 9

Medlemsstaterne sikrer, at de nationale rammebestemmelser omfatter uddannelsesordninger, der dækker de behov, som alle parter med ansvar for håndtering af brugt nukleart brændsel og radioaktivt affald har for at opretholde og videreudvikle den nødvendige ekspertise og de nødvendige kvalifikationer. Medlemsstaterne sikrer, at de nationale rammebestemmelser omfatter uddannelsesordninger og regelmæssig og forebyggende undervisning , der dækker de behov, som alle parter med ansvar for håndtering af brugt nukleart brændsel og radioaktivt affald har for at opretholde, videreudvikle og formidle den nødvendige videnskabelige og teknologiske ekspertise og de nødvendige kvalifikationer , i overensstemmelse med de tekniske og videnskabelige fremskridt . Medlemsstaterne er særligt opmærksomme på de personer, som indirekte er involveret på anlægget, og skal sikre, at de modtager tidssvarende, relevant uddannelse og undervisning, før de arbejder med radioaktivt affald og brugt nukleart brændsel. Medlemsstaterne sikrer, at tilladelsesindehaverne er i stand til at gennemføre og finansiere disse ordninger med henblik på at garantere sikkerhed og sundhed for alle parter, som er involveret i processen . Uddannelse og undervisning af arbejdstagere skal være i overensstemmelse med internationalt anerkendte standarder for dermed at styrke det overordnede ansvar for sundhed og sikkerhed i atomindustrien. Medlemsstaterne sikrer ligeledes, at de nationale rammebestemmelser omfatter ordninger til at fremme yderligere videnskabelig forskning i eksisterende deponeringsprojekter.

Ændring 86

Forslag til direktiv Artikel 9 – stk. 1 a (nyt)

Medlemsstaterne sikrer, at de nationale rammebestemmelser omfatter programmer til støtte for forskning med henblik på reduktion af den producerede mængde radioaktivt affald og en sikker håndtering af det.

Ændring 87

Forslag til direktiv Artikel 10 – stk. 1

Medlemsstaterne sikrer, at de nationale rammebestemmelser garanterer , at der er tilstrækkelige finansielle ressourcer til håndtering af brugt nukleart brændsel og radioaktivt affald, når der er behov herfor i overensstemmelse med princippet om, at forureneren betaler. 1. Medlemsstaterne sikrer inden for de nationale rammebestemmelser, at der er tilstrækkelige finansielle ressourcer til at dække alle nødvendige udgifter i forbindelse med afvikling af og håndtering af brugt nukleart brændsel og radioaktivt affald, når der er behov herfor, således at producenterne af det radioaktive affald bevarer det fulde ansvar i overensstemmelse med princippet om, at forureneren betaler, og enhver form for statsstøtte undgås .

Ændring 88

Forslag til direktiv Artikel 10 – stk. 1 a (nyt)

1a) Medlemsstaterne skal sikre følgende i henhold til de procedurer, der fastlægges på nationalt plan: a) at der foretages en vurdering af omkostningerne ved affaldshåndteringsstrategier, navnlig en vurdering af omkostningerne ved gennemførelse af langsigtede håndteringsløsninger vedrørende lav-, mellem- og højaktivt radioaktivt affald med lang levetid afhængig af dets art. Disse omkostninger skal navnlig omfatte omkostningerne til nedlukning af nukleare anlæg og, for så vidt angår håndteringsanlæg til radioaktivt affald, omkostningerne til endelig lukning af disse samt vedligeholdelse og tilsyn b) at der oprettes reserver til dækning af de i punkt a) nævnte omkostninger, og at de nødvendige aktiver øremærkes til eksklusiv dækning af disse reserver c) at der foretages passende overvågning af at reserverne og forvaltningen af aktiverne er tilstrækkelig til at dække de i punkt a) nævnte omkostninger, således at der sikres en periodisk justering.

Ændring 89

Forslag til direktiv Artikel 10 – stk. 1 b (nyt)

1b) Omkostningerne til bortskaffelse opgøres transparent og offentliggøres af medlemsstaterne og vurderes på årlig basis. De forpligtelser, der pålægges producenterne af radioaktivt affald tilpasses på tilsvarende vis.

Ændring 90

Forslag til direktiv Artikel 10 – stk. 1 c (nyt)

1c) Medlemsstaterne opretter eller udpeger et nationalt organ, der kan levere ekspertvurderinger i spørgsmål vedrørende forvaltning af midler og omkostningerne ved nedlukning, jf. stk. 1a. Dette organ skal være uafhængigt af de bevilgende myndigheder.

Ændring 91

Forslag til direktiv Artikel 10 – stk. 1 d (nyt)

1d) Medlemsstaterne aflægger regelmæssigt rapport til Kommissionen om konklusionerne vedrørende arbejdet i det relevante nationale organ på de i artikel 16 anførte betingelser.

Ændring 92

Forslag til direktiv Artikel 11

Medlemsstaterne sikrer, at der etableres og gennemføres passende kvalitetssikringsprogrammer vedrørende sikker håndtering af brugt nukleart brændsel og radioaktivt affald. Medlemsstaterne sikrer, at der etableres og gennemføres passende kvalitetssikringsprogrammer vedrørende håndtering af brugt nukleart brændsel og radioaktivt affald .

Ændring 127

Forslag til direktiv Artikel 11 – stk. 1 a (nyt)

Medlemsstaterne skal sikre, at tilladelsesindehaverne bærer det fulde erstatningsansvar over for tredjemand i forbindelse med skader som følge af ulykker og langtidsforvaltning af radioaktivt affald, herunder skader på jordbunden samt på vand- og havmiljø.

Ændring 93

Forslag til direktiv Artikel 12 – stk. 1

1) Medlemsstaterne sikrer, at oplysninger vedrørende håndtering af brugt nukleart brændsel og radioaktivt affald stilles til rådighed for arbejdstagerne og offentligheden . Denne forpligtelse omfatter også, at den kompetente tilsynsmyndighed skal informere offentligheden på de områder, der ligger inden for dens kompetence. Oplysninger skal stilles til rådighed for offentligheden i overensstemmelse med national lovgivning og internationale forpligtelser, forudsat at dette ikke bringer andre interesser, der er anerkendt i national lovgivning, eller internationale forpligtelser i fare, herunder bl.a. sikkerhed. 1) Medlemsstaterne sikrer, at alle oplysninger vedrørende håndtering af brugt nukleart brændsel og radioaktivt affald, som er nødvendige for at bevare arbejdstagernes og befolkningens sundhed og sikkerhed , regelmæssigt stilles til rådighed. Denne forpligtelse omfatter også, at den kompetente tilsynsmyndighed skal informere offentligheden på de områder, der ligger inden for dens kompetence. Oplysninger skal stilles til rådighed for offentligheden i overensstemmelse med national lovgivning og internationale forpligtelser, navnlig Århuskonventionen . Oplysninger, som er af direkte betydning for arbejdstagernes og befolkningens sundhed og sikkerhed, navnlig oplysninger om radioaktive og toksiske emissioner og eksponering herfor, offentliggøres uanset omstændighederne.

Ændring 94

Forslag til direktiv Artikel 12 – stk. 1 a (nyt)

1a) Medlemsstaterne sikrer, at oplysninger om økonomiske ressourcer, der er afsat til forvaltning af brugt nukleart brændsel og radioaktivt affald i henhold til artikel 10, er tilgængelige for offentligheden med oplysning om den andel af udgifterne, der skal afholdes af producenterne.

Ændring 95

Forslag til direktiv Artikel 12 – stk. 1 b (nyt)

1b) Medlemsstaterne sikrer, at alle beslutninger vedrørende anlæg til og forvaltning af brugt brændsel og radioaktivt affald tæt på nabolande træffes med inddragelse af offentligheden og institutionerne i de berørte lande.

Ændring 96

Forslag til direktiv Artikel 12 – stk. 2

2) Medlemsstaterne sikrer, at offentligheden får mulighed for at deltage effektivt i beslutningsprocessen vedrørende håndtering af brugt nukleart brændsel og radioaktivt affald. udgår

Ændring 97

Forslag til direktiv Artikel 12 a (ny)

Artikel 12a Offentlig deltagelse 1) Medlemsstaterne sikrer, at offentligheden tidligt og på effektiv vis får mulighed for at deltage i udarbejdelse, ændring eller ajourføring af nationale programmer for håndtering af brugt brændsel og radioaktivt affald, der skal udarbejdes i henhold til artikel 13, og at offentligheden får adgang til dem, når de er udarbejdet. De lægger programmerne på et offentlig tilgængeligt websted. 2) Medlemsstaterne sikrer med henblik herpå: a) at offentligheden ved offentlige opslag eller andre egnede midler såsom elektroniske medier, hvor det er muligt, informeres om forslag til sådanne programmer eller ændring eller ajourføring heraf, og at de relevante oplysninger vedrørende sådanne forslag stilles til rådighed for offentligheden, herunder bl.a. oplysninger om retten til at deltage i beslutningsprocesser og om den kompetente myndighed, som kommentarer og spørgsmål kan rettes til b) at offentligheden kan fremkomme med kommentarer og udtalelser, mens alle muligheder stadig står åbne, og inden der træffes afgørelser om programmerne c) at der, når disse afgørelser træffes, tages behørigt hensyn til resultaterne af den offentlige deltagelse d) at den kompetente myndighed efter at have behandlet kommentarer og udtalelser fra offentligheden gør en rimelig indsats for at oplyse offentligheden om de afgørelser, der er truffet, og om de begrundelser og overvejelser, der ligger til grund for disse afgørelser, herunder information om proceduren for inddragelse af offentligheden. 3) Medlemsstaterne skal identificere den offentlighed, der har ret til at deltage, jf. stk. 2. Medlemsstaterne fastsætter nærmere bestemmelser om offentlighedens deltagelse i overensstemmelse med denne artikel med henblik på, at offentligheden kan forberede sig og deltage på en effektiv måde. Der fastsættes rimelige frister, så der på hvert trin er tilstrækkelig tid til inddragelse af offentligheden som fastsat i denne artikel.

Ændring 98

Forslag til direktiv Artikel 13 – stk. 2

2) De nationale programmer skal være i overensstemmelse med artikel 4-12 . 2) De nationale programmer skal være i overensstemmelse med artikel 4-12a .

Ændring 99

Forslag til direktiv Artikel 13 – stk. 3

3) Medlemsstaterne reviderer regelmæssigt deres nationale programmer under hensyntagen til tekniske og videnskabelige fremskridt, hvor det er relevant. 3) Medlemsstaterne reviderer regelmæssigt deres nationale programmer under hensyntagen til tekniske og videnskabelige fremskridt, hvor det er relevant, og indarbejder tilbagemeldinger om andre medlemsstaters erfaringer med forvaltning af radioaktivt affald samt resultaterne af internationale peer reviews .

Ændring 100

Forslag til direktiv Artikel 13 – stk. 3 a (nyt)

3a) Medlemsstaterne underretter så tidligt som muligt grænseoverskridende regionale og lokale myndigheder om deres nationale programmer, hvis gennemførelsen af disse forventes at få grænseoverskridende konsekvenser.

Ændring 101

Forslag til direktiv Artikel 13 – stk. 3 b (nyt)

3b) I de nationale programmer skal medlemsstaterne klart angive de disponible finansielle ressourcer til håndteringen af brugt nukleart brændsel og radioaktivt affald.

Ændring 102

Forslag til direktiv Artikel 14 – nr. -1 (nyt)

-1) en integreret og detaljeret ordning til klassificering af radioaktivt affald, der omfatter alle trin i håndteringen af radioaktivt affald fra produktion til deponering

Ændring 103

Forslag til direktiv Artikel 14 – nr. 1

1) en opgørelse af alt brugt nukleart brændsel og radioaktivt affald og forventninger til fremtidige mængder, herunder fra nedlæggelse. Det skal klart fremgå af opgørelsen, hvor materialet befinder sig, og hvor stor en mængde der er tale om, og via passende klassificering skal risikoniveauet angives 1) på grundlag af et klassificeringssystem, jf. stk. -1 , en opgørelse af alt brugt nukleart brændsel og radioaktivt affald og forventninger til fremtidige mængder, herunder fra nedlæggelse. Det skal klart fremgå af opgørelsen, hvor materialet befinder sig, hvor stor en mængde der er tale om, risikoniveauet samt hvor affaldet kommer fra

Ændring 128

Forslag til direktiv Artikel 14 – nr. 2

(2) strategier, planer og tekniske løsninger fra frembringelse til deponering (2) strategier, planer og tekniske løsninger fra frembringelse til oplagring eller deponering; Historisk radioaktivt affald og brugt nukleart brændsel i midlertidige oplagringsbassiner skal prioriteres højt.

Ændring 104

Forslag til direktiv Artikel 14 – nr. 3

3) strategier og planer for perioden efter lukning af et deponeringsanlæg, herunder den tid, i hvilken der opretholdes institutionel kontrol og de metoder, der skal anvendes for at bevare viden om anlægget på lang sigt 3) strategier og planer for perioden efter lukning af et deponeringsanlæg, herunder den tid, i hvilken der opretholdes institutionel kontrol og de metoder, der skal anvendes for at sikre tilsynet og vedligeholdelsen og bevare viden om anlægget på lang sigt

Ændring 105

Forslag til direktiv Artikel 14 – nr. 7 a (nyt)

7a) en beskrivelse af omkostningsvurderingen, jf. artikel 10, stk. 1a), litra a), og af de metoder, der er anvendt til beregning af de tilhørende reserver

Ændring 106

Forslag til direktiv Artikel 14 – nr. 8

8) en beskrivelse af gældende finansieringsordning(er) for at sikre, at alle programomkostninger kan dækkes i henhold til den fastsatte plan. 8) en beskrivelse af de valgmuligheder, der er i forbindelse med sammensætningen og forvaltningen af de aktiver, der er afsat i henhold til artikel 10, stk. 1a, litra b og af gældende finansieringsordning(er) for at sikre, at alle programomkostninger kan dækkes i henhold til den fastsatte plan og under nøje overholdelse af princippet om, at forureneren betaler

Ændring 107

Forslag til direktiv Artikel 14 – nr. 8 a (nyt)

8a) en bindende og kontrollerbar tidsramme for gennemførelsen af nationale programmer samt overholdelse af kravene i nr. 1 til 8 ovenfor

Ændring 108

Forslag til direktiv Artikel 14 – nr. 8 b (nyt)

8b) planer for almen og faglig uddannelse med henblik på at opretholde og videreudvikle den nødvendige ekspertise og de nødvendige kvalifikationer vedrørende håndtering af brugt nukleart brændsel og radioaktivt affald.

Ændring 109

Forslag til direktiv Artikel 15 – stk. 3 a (nyt)

3a) Kommissionen overvåger, jf. artikel 14, stk. 8a, overholdelsen af de indsendte tidsrammer for gennemførelse af medlemsstaternes nationale programmer.

Ændring 110

Forslag til direktiv Artikel 15 – stk. 4

4) Kommissionen vil tage medlemsstaternes præciseringer og fremskridtet med de nationale affaldshåndteringsprogrammer i betragtning ved afgørelser om at yde finansiel eller teknisk Euratomstøtte til anlæg eller aktiviteter for håndtering af brugt nukleart brændsel og radioaktivt affald eller ved formuleringen af sine synspunkter om investeringsprojekter i overensstemmelse med Euratomtraktatens artikel 43. udgår

Ændring 111

Forslag til direktiv Artikel 16 – stk. 3

3) Medlemsstaterne foranstalter regelmæssigt og mindst hvert tiende år selvevalueringer af deres nationale rammebestemmelser, den kompetente tilsynsmyndighed, det nationale program og gennemførelsen heraf og indbyder til en international peer review af deres nationale rammebestemmelser, myndighed og/eller program for at sikre høje standarder i håndteringen af brugt nukleart brændsel og radioaktivt affald. Resultaterne af enhver peer review skal rapporteres til Kommissionen og medlemsstaterne . 3) Medlemsstaterne foranstalter regelmæssigt og mindst hvert tiende år selvevalueringer af deres nationale rammebestemmelser, den kompetente tilsynsmyndighed, det nationale program og gennemførelsen heraf og indbyder til en international peer review af deres nationale rammebestemmelser, myndighed og/eller program for at sikre høje standarder i håndteringen af brugt nukleart brændsel og radioaktivt affald. Resultaterne af enhver peer review skal rapporteres til Kommissionen, der regelmæssigt forelægger en rapport for Europa-Parlamentet og Rådet, hvori den beskriver konklusionerne af disse peer reviews i samlet form.

Ændring 138

Forslag til direktiv Artikel 16 a (ny)

Artikel 16a Revurdering Kommissionen forelægger senest to år efter medlemsstaternes peer reviews, jf. artikel 116, stk. 3, en rapport for Europa-Parlamentet og Rådet, som fokuserer på en revurdering af konceptet for håndtering af brugt nukleart brændsel og radioaktivt affald samt eksportbestemmelserne i artikel 4, st. 3. Denne revurdering skal navnlig vedrøre spørgsmålet om reversibilitet og udtagning af affald, efter at det er anbragt i et deponeringssted, i lyset af den nyeste forskning og yderligere videnskabelig ekspertise på området. Denne rapport efterfølges, om nødvendigt, af en ændring af dette direktiv med sigte på at afspejle den seneste teknologiske forskning i håndtering af brugt nukleart brændsel og radioaktivt affald.

Ændring 113

Forslag til direktiv Artikel 17 – stk. 1